
Nr. registru:5650/24.04.2013
Federaţia Sindicatelor Artiştilor Interpreţi din România – FAIR, federaţie reprezentativă în sectorul Cultură – Mass Media protestează faţă de măsura abuzivă de desfacere a contractului individual de muncă a dlui Adrian Moise, reprezentantul salariaţilor în Consiliul de administraţie al Societăţii Române de Radiodifuziune (SRR) şi preşedinte al Sindicatului Unit al Salariaţilor – Radio România, considerând că aceasta se face cu încălcarea gravă a principiilor consfinţite de Constituţia României, de Codul muncii şi de Legea dialogului social nr. 62/2011. 
De asemenea, Federaţia Sindicatelor Artiştilor Interpreţi din România – FAIR protestează şi faţă de ruperea sigiliului şi spargerea sediului Sindicatului Unit al Salariaţilor din SRR, în data de 22 aprilie 2013.

Biroul Executiv al Federaţiei Sindicatelor Artiştilor Interpreţi din România – FAIR este solidar cu  domnul dl. Adrian Moise în vederea soluţionării acestei regretabile situaţii.
 

 
Biroul Executiv al Federaţiei Sindicatelor Artiştilor Interpreţi din România – FAIR






